Driftschefen fra selskabet N1, der ejer den transformatorstation i Aalborg, der i går sprang i luften, undersøgte i dag skadernes omfang. Og driftschefen var noget rystet oven på gårsdagens eksplosionsbrand: - Det her er enhver elforforsyningsmands skrækscenarium, siger driftchef Erik Mortensen. Det, der ikke burde kunne ske, skete i går klokken 15. En kortslutning i den ene transformer udløste en eksplosionsbrand på Håndværkervej i Aalborg. Branden betød kortvarig strømafbrydelse i store dele af Aalborg, men selv om der er et års leveringstid på nye transformere, regner Erik Mortensen ikke med huller i forsyningen. Skaderne løber op i mere end 10 millioner kroner.

Opsummering:
Et mareridt! Sådan betegner driftschefen i elselskabet N1 storbranden, der i går lagde en transformatorstation i Aalborg i ruiner. Der er skader for mere end 10 millioner kroner.